গিরিশ পার্ক মেট্রো স্টেশনে এস্কালেটর বিভ্রাট। ঘটনায় আহত অন্তত ৮। তাঁদের মধ্যে ২ জনের অবস্থা আশঙ্কাজনক। ২ জনেরই মাথায় গুরুতর আঘাত লেগেছে, প্রাথমিক চিকিৎসার পর এমনটাই জানিয়েছেন চিকিৎসকরা।
 কলকাতা: গিরিশ পার্ক মেট্রো স্টেশনে এস্কালেটর বিভ্রাট। ঘটনায় আহত অন্তত ৮। তাঁদের মধ্যে ২ জনের অবস্থা আশঙ্কাজনক। ২ জনেরই মাথায় গুরুতর আঘাত লেগেছে, প্রাথমিক চিকিৎসার পর এমনটাই জানিয়েছেন চিকিৎসকরা। ৮টা বেজে ৩৩ মিনিটে ঘটনাটি ঘটেছে বলেই জানা গিয়েছে। প্রত্যক্ষদর্শীদের অভিযোগ, নীচ থেকে ওপরের দিকেই উঠছিল মেট্রো, হঠাৎ উল্টো পথে ঘুরতে শুরু করে গিরিশপার্ক মেট্রো স্টেশনের ৮ নম্বর এস্কালেটর। সেই সময় এস্কালেটরে ছিলেন ২০ জন যাত্রী। তাঁরা সকলেই  এস্কালেটর থেকে পড়ে যান। আহত হন ৮ জন যাত্রী। ঘটনার তদন্তে মেট্রো কতৃপক্ষ। মেট্রো রেলওয়ের জেনারেল ম্যানাজার এ কে কাপুর একটি তদন্ত কমিশন গঠনের নির্দেশ দিয়েছেন। তিন দিনের মধ্যেই রিপোর্ট পেশ করার নির্দেশ।